CELEX: 62019TN0167
Language: et
Date: 2019-03-14 00:00:00
Title: kohtuasi T-167/19: 14. märtsil 2019 esitatud hagi — Tempus Energy Germany ja T Energy Sweden versus komisjon

6.5.2019   
            
            
               ET
            
            
               Euroopa Liidu Teataja
            
            
               C 155/55
            
         
      14. märtsil 2019 esitatud hagi — Tempus Energy Germany ja T Energy Sweden versus komisjon
      (kohtuasi T-167/19)
      (2019/C 155/65)
      Kohtumenetluse keel: inglise
      
         Pooled
      
      
         Hagejad: Tempus Energy Germany GmbH (Berliin, Saksamaa), T Energy Sweden AB (Göteborg, Rootsi) (esindajad: advokaadid D. Fouquet ja J. Derenne)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada komisjoni 7. veebruari 2018. aasta otsus, mis käsitleb kavandatavat Poola võimsuse tagamise mehhanismi (SA.46100, C(2018) 601 final) (1);
               
            
                  —
               
               
                  jätta komisjoni kohtukulud tema enda kanda ja mõista temalt välja hagejate kohtukulud.
               
            
         Väited ja peamised argumendid
      
      Hagi põhjendamiseks esitavad hagejad kaks väidet.
      
                  1.
               
               
                  Esimene väide, et kuna komisjon ei algatanud ametlikku uurimismenetlust pärast seda, kui talle oli teatatud kavandatavast Poola võimsuse tagamise mehhanismist, on ta rikkunud ELTL artikli 108 lõiget 2, määruse 2015/1589 (2) artikli 4 lõiget 4 ja artikli 6 lõiget 1 ning diskrimineerimise keelu, proportsionaalsuse ja õiguspärase ootuse kaitse põhimõtteid, samuti on ta vääralt hinnanud asjaolusid. Komisjon ei ole kõrvaldanud kahtlusi, mis tal pidid tekkima esialgse uurimise etapis ning see kahjustas hagejate menetlusõigusi.
               
            
                  2.
               
               
                  Teine väide, et komisjon ei ole vaidlustatud otsust piisavalt põhjendanud, mistõttu on ta rikkunud ELTL artiklit 296.
               
            
         (1)  ELT 2018, C 462, lk 1.
      
         (2)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT L 248, 24.9.2015, lk 9).